ไทยขยับรุ่นมวยคัดเลือกโอลิมปิก 
พ.อ.ศักดา เพชรจินดา ประธานเทคนิคสมาคมมวยสากลแห่งประเทศไทยเดินทางเข้าชี้แจงการเตรียมทีมของทีมมวยสากลสมัครเล่นทีมชาติไทยในการเข้าร่วมการแข่งขันรอบคัดเลือกโอลิมปิกที่ประเทศคาซักสถานในเดือน เม.ย.นี้ และการแข่งขันโอลิมปิกรอบสุดท้ายที่กรุงลอนดอน ประเทศอังกฤษในเดือน ก.ค.นี้ต่อคณะกรรมธิการกีฬาวุฒิสภา โดยที่ประชุมมีการแสดงความเป็นห่วงว่าสหพันธ์มวยสากลสมัครเล่นนานาชาติ หรือ ไอบ้า จะไม่อนุมัติให้ เกรียงไกร สุขคุ้ม เปลี่ยนรุ่นการแข่งขันจากรุ่น 81 กิโลกรัมมาลงแข่งขันในรุ่น 75 กิโลกรัมแทน มนัส บุญจำนงค์ที่ขอถอนตัว โดย พ.อ.ศักดา ยืนยันต่อที่ประชุมว่า ไอบ้าได้ส่งหนังสือรับรองให้เกรียงไกรลงแข่งขันในรุ่น 75 กิโลกรัมแล้วสำหรับทีมมวยสากลสมัครเล่นทีมชาติไทยที่จะเดินทางไปแข่งขันรอบคัดเลือกโอลิมปิกที่ประเทศคาซักสถาน ประกอบไปด้วยรุ่น 56 กิโลกรัม วรพจน์ เพชรขุ้ม รุ่น 64 กิโลกรัม วุฒิชัย มาสุข รุ่น 69 กิโลกรัม อภิเชษฐ์ แสนสิทธิ์ และ รุ่น 75 กิโลกรัม เกรียงไกร สุขคุ้ม ซึ่งทีมจะออกเดินทางในวันที่ 3 เม.ย.
 สหพันธ์มวยสากลสมัครเล่นนานาชาติ หรือ ไอบ้า อนุมัติให้ เกรียงไกร สุขคุ้ม ลงแข่งขันในรุ่น 75 กิโลกรัม ในการแข่งขันรอบคัดเลือกโอลิมปิก ที่ประเทศคาซักสถานในเดือน เม.ย.นี้
มวย,รอบคัดเลือก,เกรียงไกร สุขคุ้ม,โอลิมปิก